Дөнья мaтбугaтынa күзәтү - Dön’ya matbuğatına küzätü 01.07.2021 | TRT Tatarça\nДөнья мaтбугaтынa күзәтү - Dön’ya matbuğatına küzätü 01.07.2021\n01.07.2021 ~ 30.09.2021\n“äl-Düstur” gazetı (Yordaniya): İzrail xärbiläre Yordannıñ Könbatış üzänlegendä fälästinlelärne qulğa aluın däwam ittergän bulsa, Cänin qalasında (İzrail xärbiläre belän fälästinlelär arasında) qorallı bäreleşlär barlıqqa kilgän.\n“äl-Quds äl-Arabi” (Soğud Ğäräbstanı): Yähüd bistäçelärneñ Fälästin cirlärendäge Asira äl-Kibliya awılına höcüm itüennän soñ kilep çıqqan waqıyğalarda İzrail xärbiläreneñ pulyası belän ber Fälästinle şähit buldı.\n“äl-Raye äl-Qatariyyä” gazetı (Qatar): Törkiyä Qatardan vakśinaśiyälängän buluın kürsätüçe dokument belän kilüçelärne karantinğa almıyça yäki PŚR testı bulmıyça qabul itä.\nBild.de: Törkiyädä koronavirusqa qarşı öçençe doza vakśinaśiyäläw başlana. İkençe doza vakśina yasattırğan 50 yäş’tän olıraq keşelär häm sälamätlek saqlawçılar öçençe doza öçen yazıla alına.\nDeutsche Welle: “Tour de France”ta (Franśiya velosiped turı) distälärçä velosipedçınıñ qaza yasawına säbäp bulğan tamaşaçı qulğa alındı.\nHandelsblatt: AQŞ İlbaşı Djo Bayden ber universitet professorın Berlinğa ilçe itep bilgeläde. Bu räweşle Amy Gutman Waşington tarafınnan Germaniyağa atalğan berençe xatın-qız ilçese buldı.\nEl País (İspaniya): İspaniya Baş ministrı Pedro Sánchez: “Üz yazmışın bilgeläw mäs’äläsendä referendum bulmayaçaq. Berqayçan da”, - dip äytte.\nEl Mundo (İspaniya): Tikşerenülär tulısınça vakśinaśiyälänügä qaramastan Bötendönya sälamätlek saqlaw oyışmasınıñ bitlek kiyü mäcbüriyäten yaqlıy.\nInfobae (Argentina): “Pan Amerikan” sälamätlek saqlaw oyışması Latin Amerikadağı häm Karip utrawlarındağı xalıq sanınıñ barı tik 10%ınıñ ğına “Kovid-19”ğa qarşı vakśinaśiyälängän buluınıñ qabul itelmäslek” buluın belderde.\nFrance 24: (Fransiyada) turistlar öçen Kovid-19 testları 7nçe iyül’dän soñ tüläwle bulaçaq.\nLe Soir (Bel’giya): Awrupa illäre arasındağı säyäxätlärdä qullanılaçaq vakśinaśiya kartası ğamälgä kerde.\nLe Matin (Şveyśariya): Alman “CureVac” vakśinasınıñ êffektivlığı 48% bularaq açıqlandı.\nRİA Novosti: Sankt-Peterburg politexnik däwlät universitetı ğalimnäre Moskova'da koronavirüs oçraqlarınıñ sentyabr urtasında iñ yuğarı noqtağa citä alaçağın uylıy.\nİzvestiya: AQŞ İlbaşı Djo Baydennıñ milli iminlektän cawaplı urınbasarı Djayk Sallivan häm Germaniya saqlanu ministrı Annegret Kramp-Karrenbauer arasında uzğan söyläşüdä ike il öçen dä östenlekle mäs’älälär bulğan Rusiyä häm Qıtay söyläşelde.\nKommersant: NATO Ğomum särkätibeneñ Kön’yaq Qavqaz häm Urta Aziya süzçese Djäyms Appathurai Angliya êsmineśına Rusiyäneñ ut açuı waqıyğasına qaramastan NATOnıñ Qara diñgezdä buluın däwam itäçägen äytte.\nTatarstannıñ “Tatar-inform” agentlığı Tatarstan mäğarif häm fän ministrı İlsur Hadiullinnıñ “mäktäplärdä tatar telen uqıtunı ber säğätkä genä qaldıru telne mısqıl itü” dip äytkän süzlären citkerä.\nEtiketlar: #Кaйбeр чит ил бaсмaлaрынa күзәтү , #чит ил бaсмaлaрынa күзәтү , #dönya matbuğatına küzätü